Ιωάννα του Ποντιέ, κυρία του Επερνόν

[μικρογραφία| Τα ερείπια του μεσαιωνικού κάστρου του [Βαντόμ, κατοικία των κομήτων του Βαντόμ.]]

Η **Ιωάννα**, γαλλ.: *Jeanne de Ponthieu, dame d'Épernon, comtesse de Vendôme et de Castres (*πριν από το 1336 – 30 Μαΐου 1376) από τον Οίκο του Ποντιέ, ήταν κυρία του Επερνόν *ιδίω δικαιώματι (suo jure)* από το 1343 έως το 1376. Ήταν η νεότερη κόρη του Ιωάννη Β΄ του Ποντιέ, κόμη του Ωμάλ. Έγινε κόμισσα του Βαντόμ και του Καστρ ως σύζυγος του Ιωάννη ΣΤ΄ κόμη του Βαντόμ και του Καστρ. Ενήργησε ως επίτροπος για την εγγονή της, το νήπιο Ιωάννα, *suo jure* κόμισσα του Βαντόμ από το 1371 μέχρι το πρόωρο τέλος του παιδιού το 1372.

## Νεανική ζωή
Η Ιωάννα γεννήθηκε στη Γαλλία κάποια στιγμή πριν από το 1336, ως η νεότερη κόρη του Ιωάννη Β΄ του Ποντιέ, κόμη του Ωμάλ (απεβ. το 1343), και της Αικατερίνης του Αρτουά (1296 – Νοέμβριος 1368). Η Ιωάννα ήταν άμεση απόγονος του βασιλιά Φερδινάνδου Γ΄ της Καστίλης από τη δεύτερη σύζυγό του Ιωάννα ντε Νταμαρτέν κόμισσα του Ποντιέ, από τον γιο τους Φερδινάνδο κόμη του Ωμάλ. Ο βασιλιάς Λουδοβίκος Η΄ της Γαλλίας και η σύζυγός του Λευκή της Καστίλης ήταν επίσης μεταξύ των πολλών βασιλικών προγόνων της, μέσω του γιου τους Ροβέρτου Α΄ κόμη του Αρτουά (πατέρα του Ροβέρτου Β΄ κόμη του Αρτουά).

Είχε μία μεγαλύτερη αδελφή, τη Μπλανς του Ποντιέ (πριν το 1326 - 12 Απριλίου/Μαΐου 1387) η οποία έγινε *suo jure* κόμισσα του Ωμάλ στις 16 Ιανουαρίου 1340 μετά το τέλος τού πατέρα τους. Η Ιωάννα κληρονόμησε τον τίτλο (και την επικράτεια) της κυρίας του Επερνόν από τον πατέρα της το 1343. Η κυριότητα του Επερνόν ήταν μέρος της κληρονομιάς τού πατέρα της, η οποία περιήλθε στην οικογένειά του περίπου το 1256 με τον γάμο της γιαγιάς του Λάουρας ντε Μονφόρ, κυρίας του *Επερνόν,* με τον Φερδινάνδο πρίγκιπα της Καστίλης, κόμη του Ωμάλ.

## Επίτροπος της κομητείας
Σε μία άγνωστη ημερομηνία κάποτε πριν από το 1351, η Ιωάννα παντρεύτηκε τον Ιωάννη ΣΤ' ντε Βαντόμ, κόμη του Βαντόμ και του Καστρ, *τον κύριο του Λέζινιάν-αν-Ναρμπονουά* και του Μπρετενκούρ από τον Οίκο του Μοντουάρ. Ήταν γιος του Μπουσάρ ΣΤ΄ ντε Βαντόμ, κόμη του Βαντόμ, και της Αλίξ της Βρετάνης. Διαδέχθηκε τους τίτλους του το 1354. Από τότε και στο εξής, η Ιωάννα ονομαζόταν κόμισσα του Βαντόμ και του Καστρ.

Το 1362 το κάστρο και η πόλη Βαντόμ λεηλατήθηκαν από τα Αγγλο-Γασκωνικά στρατεύματα του διοικητή Ρομπέρ Μαρκώλ και η Ιωάννα συνελήφθη αιχμάλωτη. Αργότερα αφέθηκε ελεύθερη. Το 1367 διέταξε την ενίσχυση των τειχών του κάστρου, και επέβλεψε προσωπικά τις οχυρώσεις.

Μετά το τέλος τού συζύγου της τον Φεβρουάριο του 1364 στο Μονπελιέ, ο γιος της Ιωάννας, Μπουσάρ, έγινε κόμης του Βαντόμ και του Καστρ. Όταν αυτός απεβίωσε το 1371, οι τίτλοι πέρασαν στη κόρη του που ήταν νήπιο, την Ιωάννα. Η Ιωάννα του Ποντιέ διετέλεσε επίτροπος τής εγγονής της από το 1371 μέχρι το τέλος τής τελευταίας το 1372.

Η Ιωάννα απεβίωσε στις 30 Μαΐου 1376, περίπου σε ηλικία 40 ετών. Οι τίτλοι περιήλθαν την Αικατερίνη, το μοναδικό επιζόν παιδί της Ιωάννας του Ποντιέ. Η Αικατερίνη κατείχε τους τίτλους από κοινού με τον σύζυγό της μέχρι το 1393, και στη συνέχεια με τον δεύτερο μεγαλύτερο γιο της, Λουδοβίκο Α΄ κόμη του Βαντόμ.

## Οικογένεια
Η Ιωάννα παντρεύτηκε τον Ιωάννη ΣΤ΄ κόμη του Βαντόμ και του Καστρ. Μαζί είχαν:
* Μπουσάρ Ζ΄ (π. 1351 – 16 Νοεμβρίου 1371) κόμης του Βαντόμ και του Καστρ, νυμφεύτηκε το 1368 την Ιζαμπέλ ντε Μπουρμπόν, με την οποία απέκτησε μία κόρη, την Ιωάννα κόμισσα του Βαντόμ και του Καστρ (απεβ. 1372).
* Αικατερίνη (1354 – 1 Απριλίου 1412), ιδίω δικαιώματι (*suo jure)* κόμισσα του Βαντόμ και του Καστρ. Στις 28 Σεπτεμβρίου 1364 στο Παρίσι, παντρεύτηκε τον Ιωάννη Α' κόμη του Λα Μάρκ 

## Πρόγονοι

## Αναφορές

## Πηγές
* 

Κατηγορία:Γαλλίδες κόμισσες